Lav et referat af nedenstående tekst:

Tekst:
En flok på ti spækhuggere med mindst to kalve og flere unge dyr er onsdag observeret af biologer fra Aarhus Universitet 55 kilometer nordvest for Hanstholm. Flokken er formentlig den største flok spækhuggere, der er set i danske farvande i nyere tid. Biologerne observerede dyrene, der er sjældne gæster i danske farvande, i forbindelse med en optælling fra fly af havpattedyr og fugle i den nordlige del af Vesterhavet og i Skagerrak. Havområdet rummer tre Natura 2000-områder. Spækhuggerne blev observeret nord for Natura 2000-området "Gule Rev" i Norske Rende, tæt på territorialgrænsen mellem Danmark og Norge. - Vi foretager optælling af havpattedyr og fugle i området én gang årligt for Naturstyrelsen. Det var på den sidste del af optællingen, vi fandt flokken på ti spækhuggere, fortæller biolog Ib Krag Petersen. Spækhuggeren er ikke bare en hval, men også den største delfinart i verden. Den er geografisk set det næstmest udbredte pattedyr på jorden efter mennesket og findes i alle jordens have. Dens karakteristiske udseende med sort ryg, hvidt bryst og hvide sider samt en hvid plamage over og bag øjet kendes af mange fra spillefilmen "Befri Willy", der handlede om kampen for befri en tilfangetaget spækhugger.

Referat:
Den hidtil største spækhuggerflok i de danske farvande i nyere tid er observeret i havet ud for Hanstholm.